น้ำมันดิบ ปิดบวก 65 เซนต์
สัญญาน้ำมันดิบตลาดนิวยอร์ก ปิดบวก 65 เซนต์ที่ 97.23 ดอลลาร์/บาร์เรล ขานรับจีดีพี  Q4/55 สหรัฐขยายตัว
29 มี.ค. 2556

สัญญาน้ำมันดิบตลาดนิวยอร์ก ปิดบวก 65 เซนต์ที่ 97.23 ดอลลาร์/บาร์เรล ขานรับจีดีพี  Q4/55 สหรัฐขยายตัว
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนเม.ย.เพิ่มขึ้น 65 เซนต์ หรือ 0.7% ปิดที่ 97.23 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค.ที่ตลาดลอนดอน เพิ่มขึ้น 33 เซนต์ หรือ 0.3% ปิดที่ 110.02 ดอลลาร์/บาร์เรล
ตลาดได้รับปัจจัยบวกหลังจากกระทรวงพาณิชย์สหรัฐเปิดเผยการประมาณการผลิตภัณฑ์มวลรวมภายในประเทศ (จีดีพี) ที่แท้จริงประจำไตรมาส 4/2556 ครั้งสุดท้ายในวันนี้ โดยระบุว่าจีดีพีไตรมาส 4 ขยายตัว 0.4% สูงกว่าการประมาณการครั้งก่อนที่ 0.1%
นอกจากนี้ นักลงทุนขานรับข่าวที่ว่า ธนาคารในไซปรัสเปิดทำการอีกครั้งเป็นวันแรกในวันนี้ หลังจากที่ปิดทำการไปตั้งแต่วันที่ 16 มี.ค.ที่ผ่านมา ตามประกาศของกระทรวงคลังไซปรัส ขณะเดียวกันสัญญาน้ำมันดิบ WTI ได้รับแรงหนุนอีกด้านหนึ่งจากการพุ่งขึ้นของตลาดหุ้นนิวยอร์ก โดยดัชนี S&amp;P 500 พุ่งขึ้นแตะระดับสูงสุดเป็นประวัติการณ์